num_pages: 196
description: Janus Nabil Bakrawi bliver født den 23. december 1974 på Virum Fødeklinik i Nordsjælland. Hans mor er fra Polen. Hans far er palæstinenser fra Jordan. De hat slået sig ned i Danmark. Men deres ægteskab holder ikke.Da Janus er 7 år gammel og lige begyndt i 2. klasse, bliver han bortført til Jordan af sin far. I et smertefuldt ryk mister Janus alt: sin mor, sit sprog, sine kammerater og sin dagligdag. Et nyt og råt liv venter på ham i en arabisk landsby. Da Janus er 11 år, gentager det hele sig. Nu med omvendt fortegn. For hans far vil hjem til Danmark. Mens Janus' forældre, myndigheder og domstolene diskuterer, hvor han skal bo, kommer han på børnehjem og senere på ungdomspension. Janus bliver et institutionsbarn, der desperat leder efter et sted, hvor han kan slå rod. Han hærger i S-togene, bliver smidt ud af skolen og finder en slags familie i en flok jævnældrene rødder.Rod er historien om et barn, der bliver kastet fra den ene ende af verden til den anden. Om en dreng, der bærer rundt på en sort klump af sorg og savn i maven. Om en ung mand, der dirrende af raseri og sårbarhed knuser sig selv. Og somme tider sin omverden. Men det er også historien om et menneske med en stærk drivkraft efter at bliver til noget. Som vil skabe sig en kunstnerisk karriere, et godt liv og gode rammer for sit eget barn. Og som lykkes med det.Janus Nabil Bakrawi er skuespiller og har haft roller i bl.a. Pizza King, Taxa, Ørnen og Mille. Han har især gjort sig bemærket i store roller på teaterscenen - på Det Kongelige Teater, Dr. Dantes Aveny, Betty Nansen og en række andre københavnske scener.
language: Danish
title: Rod - en fighters fortælling
publisher: Rosinante & Co